  Туспуктэм: Алексей Арзамасцев Таяз ужан арнялэн кутсконаз Удмуртиын салкым куазь возиськоз, температура климат эсэпъёслэсь улын луоз но куартолэзь кутсконысь эсэпъёслы тупалоз. Арня ӵоже интыен ӧжыт зорылоз, озыь ик куакакеньыр усьыны быгатоз. Со сярысь улосвыл Гидрометцентрлэн пресс-службаез ивортӥз. Матысь уе 0…+5 градус, интыен музъем вылын 0…-1 градусозь кынтылоз, нуназе +11…+16 градус луоз. 21-23 инвожое уйин +2…+7 градус возиськоз, интыен музъем вылын 0 градусозь кӧня ке кынтоз. Нуназе шунытгес кариськоз: 21-тӥ инвожое +11…+16 градус, 22-тӥ инвожое +13…+18, 23-тӥ инвожое +15…+20 градус.  Арнялэн нырысетӥ ӝыныяз куазь тӧло луоз, бӧрысь тӧл кӧня ке лябӟоз. Нырысь-валысь чакланъёсъя, шутэтскон нуналъёсы шунытгес луыны кутскоз, музъем вылын кынтыны кулэ ӧвӧл. Тегъёс: Удмуртия куазь Гидрометцентр  